പഞ്ചാബ് മുഖ്യമന്ത്രിയാകില്ല : വാഗ്ദാനം നിരസിച്ച് അംബിക സോണി ന്യൂഡല്ഹി: അമരീന്ദര് സിംഗിന്റെ പടിയിറക്കത്തിന് പിന്നാലെ പഞ്ചാബ് മുഖ്യമന്ത്രി സ്ഥാനം ഏറ്റെടുക്കാന് വിസമ്മതിച്ച് മുതിര്ന്ന കോണ്ഗ്രസ് നേതാവ് അംബിക സോണി. രാഹുല് ഗാന്ധിയുമായി നടത്തിയ കൂടിക്കാഴ്ചയിലാണ് അംബിക സോണി മുഖ്യമന്ത്രി സ്ഥാന വാഗ്ദാനം നിരസിച്ചതെന്ന് പ്രമുഖ ദേശീയ മാധ്യമങ്ങള് റിപ്പോര്ട്ട് ചെയ്യുന്നു. പഞ്ചാബില് ഒരു സിഖ് മുഖ്യമന്ത്രിയല്ലെങ്കില് അതിന്റെ പ്രത്യാഘാതങ്ങളുണ്ടാകുമെന്നും അംബിക സോണി നേതൃത്വത്തെ അറിയിച്ചതായി പാര്ട്ടി വൃത്തങ്ങള് ചൂണ്ടിക്കാട്ടുന്നു .പഞ്ചാബില് പാര്ട്ടി നേതൃത്വത്തിന്റെ നിര്ദേശത്തെ തുടര്ന്ന് മൂന്ന് രാഷ്ട്രീയ നിരീക്ഷകര് എല്ലാ എം.എല്.എമാരുമായും കൂടിക്കാഴ്ച നടത്തുന്നുണ്ട്. ഇതിന്റെ അടിസ്ഥാനത്തിലായിരിക്കും മുഖ്യമന്ത്രിയെ തെരഞ്ഞെടുക്കുക. തെരഞ്ഞെടുപ്പ് അടുത്തതിന് മുമ്ബ് പാര്ട്ടി നേതൃത്വത്തിന് വന്ന പ്രതിസന്ധിയില് അതൃപ്തരാണ് ഭൂരിഭാഗം നേതാക്കളുമെന്നാണ് വിവരം. വിമത എം എല് എ മാരുടെ എതിര്പ്പിനെ തുടര്ന്ന് ശനിയാഴ്ചയാണ് ക്യാപ്റ്റന് അമരീന്ദര് സിങ് മുഖ്യമന്ത്രി സ്ഥാനം രാജിവെച്ചത്. തെരഞ്ഞെടുപ്പില് പഞ്ചാബിന്റെ ഗതി നിര്ണയിക്കുന്നതാകും കോണ്ഗ്രസിന്റെ അടുത്ത നീക്കം. എല്ലാവര്ക്കും സ്വീകാര്യനായ മുഖ്യമന്ത്രിയെയാണ് കോണ്ഗ്രസ് തേടുന്നത് .The post പഞ്ചാബ് മുഖ്യമന്ത്രിയാകില്ല : വാഗ്ദാനം നിരസിച്ച് അംബിക സോണി first appeared on MalayalamExpressOnline.